CELEX: 32014R1040
Language: sk
Date: 2014-07-25 00:00:00
Title: Delegované nariadenie Komisie (EÚ) č. 1040/2014 z  25. júla 2014 , ktorým sa mení smernica Rady 2001/112/ES, ktorá sa vzťahuje na ovocné šťavy a niektoré podobné produkty určené na ľudskú spotrebu, s cieľom prispôsobiť jej prílohu I technickému pokroku

2.10.2014   
            
            
               SK
            
            
               Úradný vestník Európskej únie
            
            
               L 288/1
            
         DELEGOVANÉ NARIADENIE KOMISIE (EÚ) č. 1040/2014
   z 25. júla 2014,
   ktorým sa mení smernica Rady 2001/112/ES, ktorá sa vzťahuje na ovocné šťavy a niektoré podobné produkty určené na ľudskú spotrebu, s cieľom prispôsobiť jej prílohu I technickému pokroku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2001/112/ES z 20. decembra 2001, ktorá sa vzťahuje na ovocné šťavy a niektoré podobné produkty určené na ľudskú spotrebu (1), a najmä na jej článok 7,
   keďže:
   
               (1)
            
            
               Smernicou 2001/112/ES je Komisia splnomocnená prijímať delegované akty týkajúce sa zmeny príloh k uvedenej smernici okrem časti I prílohy I a okrem prílohy II s cieľom prispôsobiť ich vývoju príslušných medzinárodných noriem a zohľadniť technický pokrok.
            
         
               (2)
            
            
               Príloha I k smernici 2001/112/ES sa vzťahuje na názvy produktov, vymedzenie pojmov a charakteristiky produktov. V časti II bode 3 uvedenej prílohy sa upravujú povolené metódy spracovania a látky. V dôsledku technického vývoja sú v súčasnosti dostupné nové látky na čírenie šťavy. Ide o rastlinné bielkoviny získané z pšenice, hrachu alebo zo zemiakov, ktoré môžu predstavovať alternatívu k doteraz povolenej želatíne získanej zo živočíšnych produktov.
            
         
               (3)
            
            
               S cieľom zohľadniť technický pokrok by sa časť II bod 3 prílohy I k smernici 2001/112/ES mala zmeniť tým, že sa do nej začlenia uvedené nové látky,
            
         PRIJALA TOTO NARIADENIE:
   Článok 1
   V časti II bode 3 prílohy I k smernici 2001/112/ES sa dopĺňa táto zarážka:
   
               „—
            
            
               rastlinné proteíny z pšenice, hrachu alebo zo zemiakov na čírenie.“
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júla 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 10, 12.1.2002, s. 58.